Den 64-årige tandlæge, der er fortsat med at drive sin klinik uden autorisation, blev mandag idømt en bøde på 200.000 kroner ved retten i Aalborg for overtrædelse af autorisationsloven. Det skriver anklagemyndighederne på Twitter. Tandlægen er idømt bøden efter stribevis af klagesager. Mandag den 5. december kørte sagen for retten i Aalborg, hvor manden erkendte anklagerne, fortæller specialanklager Ingrid Munch Hansen. Tilbage i december sidste år, nærmere præcist den 21., fratog Sundhedsstyrelsen den aalborgensiske tandlæge sin autorisation. Alligevel fortsatte tandlægen med at behandle patienter i perioden 21. december 2015 til 8. marts 2016 – altså omkring tre måneder. TV2 Nord har tidligere været i kontakt med tandlægen, da han stadig tog imod patienter. Da vi ringede til ham, havde han ingen forklaring på, hvorfor han fortsatte med at drive praksis.

Referat:
En 64-årig tandlæge blev mandag idømt en bøde på 200.000 kroner for at have fortsat som tandlæge, selvom Sundhedsstyrelsen havde frataget ham sin autorisation.